Μαργαρίτα των Μεδίκων

Η Μαργαρίτα των Μεδίκων (Margherita de' Medici, 31 Μαΐου 1612 - 6 Φεβρουαρίου 1679) ήταν η σύζυγος του Εδουάρδου Φαρνέζε, Δούκα της Πάρμας.

Βιογραφία
Γεννήθηκε στις 31 Μαΐου 1612 στο Παλάτσο Πίττι στη Φλωρεντία, και ήταν το τέταρτο παιδί και η δεύτερη κόρη του Κόζιμο Β΄ των Μεδίκων και της Μαρίας-Μαγδαληνής των Αψβούργων, κόρης του Καρόλου Β΄ αρχιδούκα της Αυστρίας. Σύμφωνα με τα πορτραίτα και τις πηγές της εποχής, η Μαργαρίτα ήταν μια όμορφη γυναίκα, καθώς και φιλική και καλά μορφωμένη.

Οικογένεια
Το 1620 η Μαργαρίτα αρραβωνιάστηκε τον Εδουάρδο Φαρνέζε δούκα της Πάρμας. Ο γάμος ήταν έντονα επιθυμητός από τον πατέρα του Εδουάρδου, Ρανούτσιο, ο οποίος το είδε ως μέσο ενίσχυσης της συμμαχίας μεταξύ του δουκάτου της Πάρμας και του μεγάλου δουκάτου της Τοσκάνης, που κυβερνούσε η οικογένεια των Μεδίκων.

Στις 11 Οκτωβρίου 1628 η Μαργαρίτα και ο Εδουάρδος παντρεύτηκαν στην Φλωρεντία. Μαζί απέκτησαν τα εξής παιδιά:
τον Ρανούτσο Β΄ (1630-1694), παντρεύτηκε (1) την Μαργαρίτα Γιολάντα της Σαβοΐας. Απέκτησαν 2 παιδιά; (2) την Ισαβέλλα της Έστε. Απέκτησαν 3 παιδιά και (3) την Μαρία της Έστε. Απέκτησαν 9 παιδιά.
τον Αλέξανδρο (1635-1689), δεν παντρεύτηκε ποτέ. Κυβερνήτης της Ολλανδίας των Αψβούργων.
τον Ονοράτο (1636-1656), δεν παντρεύτηκε ποτέ.
την Αικατερίνη (1637-1684), δεν παντρεύτηκε ποτέ. Έγινε μοναχή.
τη Μαρία Μαγαδληνή (1638-1693), δεν παντρεύτηκε ποτέ.
τον Πέτρο (1639-1677), δεν παντρεύτηκε ποτέ.
τον Οκτάβιο (1641-1641), πέθανε σε ηλικία 7 μηνών.

Οι γαμήλιες εορταστικές εκδηλώσεις συνοδεύονταν από θέαμα και φαντασία, συμπεριλαμβανομένης της παράστασης της όπερας La Flora του Μάρκο ντα Γκαλιάνο, που την συνέθεσε ειδικά για την περίσταση. Τα χρόνια κατά τα οποία το ζευγάρι κυριάρχησε στην Πάρμα, σημαδεύτηκαν από την πανώλη του 1630 και την αντίθεση ανάμεσα στη μεγαλοπρέπεια της αυλής σε αντίθεση με την φορολογική επιβάρυνση στην οποία είχε επιβληθεί.

Το 1646, ο Εδουάρδος πέθανε και ο μεγαλύτερος γιος τους, ο Ρανούτσιο δεν ήταν ακόμα αρκετά μεγάλος για να κυβερνήσει το δουκάτο και έτσι η μητέρα του, η Μαργαρίτα, ενεργούσε ως αντιβασιλέας μέχρι ο γιος της να είναι σε ηλικία να κυβερνήσει μόνος του.

Υπηρέτησε συν-αντιβασιλέας μαζί με τον πρώην κουνιάδο της, Φραγκίσκο Μαρία Φαρνέζε. Το 1648, ο γιος της κήρυξε νόμιμη πλειοψηφία και έτσι έληξε την αντιβασιλεία της.

Η Μαργαρίτα πέθανε στις 6 Φεβρουαρίου 1679 στην Πάρμα σε ηλικία 66 ετών.

Τίτλοι
31 Μαΐου 1612 – 11 Οκτωβρίου 1628: Η Υψηλότητα Μαργαρίτα των Μεδίκων
11 Οκτωβρίου 1628 – 11 Σεπτεμβρίου 1646: Η Υψηλότητα Η Δούκισσα της Πάρμας
11 Σεπτεμβρίου 1646 – 6 Φεβρουαρίου 1679: Η Υψηλότητα Η Χήρα Δούκισσα της Πάρμας

Παραπομπές

Οίκος των Μεδίκων
Δούκισσες της Πάρμας